Lajeng sakderengipun mbahas isi surat al-nas, sawenehing riwayat shahih nyebataken bilih sabab nuzul, utawi peristiwa ingkang berkaitan kaliyan turunipun surat al-nas, inggih menika satunggal wekdal kanjeng nabi Muhammad saw. natos dipun usili, dipun tenung dening tiyang jahat nami Labid bin A’shom ngantos panjenenganipun ngraos badanipun adem panas (demam). Pramila Allah nurunaken surat al-falaq lan al-nas kang dados sarana mantunipun sang nabi saking pengaruh sihir.